ఇసాక్ అసిమోవ్ రచించిన నవలల ఆధారంగా రూపొందించబడింది
ఒకసారి, ఒక వ్యక్తి హారీ సెల్డన్ ని కలిసి తన జాతకం చెప్పమన్నాడు.
ఆయన చెప్పే జాతక ఫలితాలు
తన జీవిత ప్రాముఖ్యాన్ని పెంచగలవేమో తెలుసుకోవాలన్నది అతని ఉద్దేశం.
కానీ జన సమూహాల కదలికలను మాత్రమే జోస్యం చెప్పగలనని హారీ అన్నాడు.
వ్యక్తుల జాతకం ఎప్పుడూ నిగూఢంగానే ఉంటుంది.
నాగరికతా భాగాలు...
సంస్కృతుల ఉత్థాన పతనాలు...
ఆదర్శాలు, ప్రపంచాలు...
ఈ సమాధానాలను హారీ సెల్డన్ ఎంతో కాలం క్రితమే విడమరచి చెప్పాడు.
నమ్మకం అనేది ఒక శక్తిమంతమైన ఆయుధం.
అందువల్లనే హారీ సెల్డన్ జోస్యమంటే మహారాజుకు ఎంతో భయం.
సామ్రాజ్యాలు ప్రపంచాలని పాలిస్తాయి, కానీ ఆ తరువాత వచ్చేదేమిటి? మన ఆత్మలేనా?
ఈ రాజ్యాలే విశ్వాసానికి హద్దు.
విశ్వాసమనేది అనంతమైన మంటల్లోంచి రూపుదిద్దుకున్న కత్తివంటిది.
మహారాజా? మీకు వేరే విధమైన వినోదం కావాలా?
సాధారణమైన ఆనందాలను మామూలుగా అందించడానికి భిన్నంగా నువ్వు ఇవ్వగలవు.
మీకు ఎలాంటి వినోదం కావాలి, మహారాజా?
కేవలం వినోదం మాత్రమే అందిస్తావా? అది సాధ్యమేనా?
మిమ్మల్ని స్పర్శించేందుకు ఎవరినీ అనుమతించరట కదా, నిజమేనా?
నిస్సంకోచంగా మాట్లాడుతున్నావు కదా?
నేను 24 గంటలు మాత్రమే మీ సేవలో ఉంటాను. దానిని సద్వినియోగం చేసుకుంటాను.
అయితే నన్ను ముట్టుకునేందుకు ప్రయత్నించు.
చెబుతున్నాగా, ముట్టుకో.
పరిమళం గతి శక్తిని వెనక్కు నెడుతోంది.
మళ్లీ ప్రయత్నించు. మృదువుగా స్పర్శించు,
నెమ్మదిగా.
అయితే...
...మిగతావి ఎలా పనిచేస్తాయి?
ఏంటి?
మీతో అవసరం పడింది, మహారాజా.
మహారాజుకి శారీరక సౌఖ్యం అవసరం ఉందన్న సంగతి నాకు తెలుసు.
కానీ దానికంటే ప్రస్తుత విషయం ఇంకా ముఖ్యమైనది.
రాయబారి తాన్వల్.
పరమ పూజ్యులు, ప్రకాశవంతమైన ఘన కీర్తి గల మహారాజా...
పొగడ్తలు చాలించండి, రాయబారీ.
ప్రాక్సిమా ఓపల్ మరణించింది, మహారాజా.
మా ప్రగాఢ సానుభూతి.
హృదయపూర్వక నివాళులు.
ధన్యవాదాలు, మహారాజా.
ఆమె జాతివారంతా ఆమెను కోల్పోతారు, ఎంతగానో సంతాపం వ్యక్తం చేస్తారు.
ఇక ఇప్పుడు ధర్మసభ ఆమె వారసురాలు, జెఫిర్ గిలాట్ కు పట్టం కడుతుంది.
ఆమె సమర్థత గల అభ్యర్ధి. మాకూ ఆమె పట్ల అభిమానం ఉంది.
మా నివాళులు తెలియజేయండి, రాయబారీ.
ట్రాంటార్ కు ఆమెను స్వాగతిస్తున్నట్లు గిలాట్ కు చెప్పండి.
మహారాజా, వారసురాలి విషయానికొస్తే,
ఒక చర్చకు తెరలేచింది.
వేరొక అభ్యర్ధికి మద్దతు పెరుగుతోంది.
జెఫిర్ హలీమా.
మునుపటి ప్రాక్సిమాల మాదిరిగా ఆమోదింపబడిన సిద్ధాంతానికి
హలీమా ఇఫా కట్టుబడి ఉండదు.
ప్రైమరీ ఆక్టావోకు తిరిగి రావాలని ఆమె వాదిస్తోంది.
ఆమెకి చావాలనుందా?
మా సార్వభౌమాధికారాన్ని ప్రశ్నించేందుకు ఆమె ఎవరు?
క్షమించాలి, మహారాజా. నేను...
-దీని గురించి నీకు తెలుసా? -ఇప్పుడే తెలిసింది.
ఓపల్ అంత్యక్రియలు ఎప్పుడు?
రెండు రోజుల్లో, మహారాజా.
ఈ సంభాషణ గురించి ఎక్కడా అనకు. నిన్ను త్వరలో సంప్రదిస్తాం.
మునుపటి ప్రాక్సిమాను నెలకొల్పడంలో నేను సాయపడ్డాను.
వీలైనంత త్వరలో ధర్మసభకు హాజరవుతాను.
అది అంత అవసరమా? మీరు హోలో-కాస్ట్ అయితే సరిపోతుంది కదా?
ఈసారికి వీలు కాదు.
లుమినిజమ్ కు మూడు లక్షల కోట్ల అనుచరులు ఉన్నారు. వ్యక్తిగతంగా హాజరైతే మంచిది.
ప్రైమరీ ఆక్టోవా అంటే ఏమిటి?
అది ఒక మతోన్మాద గ్రంథం. సామ్రాజ్యానికి ముందు నుంచీ ఉన్నది.
అది ఆత్మను నేరుగా ప్రత్యేకమైన వ్యక్తిత్వానికి అనుసంధానిస్తుంది.
-అంటే ఏమిటి అర్థం... -ప్రత్యేకమైన వ్యక్తిత్వం అంటే.
ఆలోచించు, వేకువ సోదరా.
ఆత్మ ఒక వ్యక్తికి మాత్రమే అనుసంధానించబడి ఉంటే,
అది ప్రత్యేకమైన వ్యక్తిత్వానికి కాదన్న సందేహం ఉద్భవిస్తుంది.
క్లియాన్లందరూ మొదటివారిని ఖచ్చితంగా పోలి ఉండే జన్యుపరమైన కాపీలు.
కాబట్టి...
మనకు ఆత్మలనేవి లేవు.
అందువల్ల, ఈ హలీమా అనే మహిళ మనం ఏంటని అంటోంది?
మనం మనుషులం కామని అంటోందా?
పరోక్షంగా అలాగే అంటోంది, కానీ...
కానీ తమ నాయకులు తమకంటే
గొప్పవారు కాకుండా, తక్కువ వారని గాలక్సీ నమ్మిన పక్షంలో,
వారిని అనుసరించడం మానేయవచ్చు.
మనం ఒక గాజు పాత్రలాంటివాళ్లం...
నైపుణ్యంతో తిప్పాలి.
లోపల ఒత్తిడి పెరిగి తిరగడం మొదలయ్యాక, మనమంతా ఒకే విధంగా తిప్పకపోతే...
మనం పగిలిపోవచ్చు.
-ఎవరు నువ్వు? -శాల్వార్ హార్డిన్.
టర్మినస్ వార్డెన్ ని.
సామ్రాజ్యపు నేలపై కాలు మోపేందుకు అనాక్రీయాన్లకు అనుమతి లేదు.
ఇక్కడ ఏం చేస్తున్నావు?
చెత్త ఏరుతున్నా.
ఇక్కడ ఏరేందుకు చాలా చెత్త ఉంది.
మేం నౌకకి సంబంధించిన నావిగేషన్ మాడ్యూల్ కోసం చూస్తున్నాం.
ఈ నౌకలో నుంచి క్లిష్టమైన భాగాలన్నీ దశాబ్దాల క్రితమే తొలగించబడ్డాయి.
కానీ, ఒక అసలైన స్క్రాపర్ కే అది తెలుస్తుంది.
మహారాజుకి మీ గురించి తెలియకముందే మీరిక్కడి నుంచి వెళ్లిపోవాలి.
మావాళ్లు మహారాజుకి భయపడే రకం కాదు.
నువ్వు నాకు దొరికిపోయావు,
ఇప్పుడేమో నోటికొచ్చినట్టు మాట్లాడుతున్నావు.
నన్ను చంపేదానివే అయితే, ఇప్పటికే చంపి ఉండేదానివి.
ఏంటి నీ ఆలోచన?
అదిగో స్తంభం. అక్కడికి మమ్మల్ని తీసుకెళ్లు.
దేనికి?
నీకు స్పష్టంగా చెబుతున్నా, వార్డెన్.
మాకు కనిపించిన ప్రతి వనరునీ ఎలా ఉపయోగించుకోవాలో మాకు తెలుసు.
ఇందాక మేం కొందరు పిల్లల్ని చూశాం,
వేకువ కాకముందే వాళ్లెలా తప్పించుకున్నారో మేం చూశాం,
వాళ్లు మీ అందరికీ దూరంగా పారిపోయారు.
మమ్మల్ని ఆ స్తంభం దగ్గరకి తీసుకెళ్లకపోతే, వాళ్లలో ఒకరిని మేం ఉపయోగించుకుంటాం.
అంది అంత తేలిక కాదు. మాకు కంచె ఉంది.
ఆ కంచె గురించి మాకూ తెలుసు.
ఆ కంచె దగ్గర నువ్వు పనిచేస్తుంటే మేం ఇందాక చూశాం.
మమ్మల్ని అక్కడికి తీసుకువెళ్లగలిగే దానివి నువ్వేనని అప్పుడే గ్రహించాం.
ఆ స్తంభం దగ్గరకు తీసుకెళ్ళు!
ఆ కంచెకు డి.ఎన్.ఏ గుర్తించే శక్తి ఉంది.
డేటాబేస్ లో లేని వాళ్లను అది మాడ్చి మసి చేస్తుంది.
నేను మీలో ఒకరిని తీసుకువెళ్లగలను.
నా వెనకే వస్తే,
కంచె రెండో వ్యక్తిని ఎర్రర్ గా గుర్తించి వదిలేయగలదు.
అలా అయితే మమ్మల్ని అందర్నీ తీసుకెళ్లు.
ఇది ఒకసారి మాత్రమే పనిచేస్తుందనుకుంటా.
నేను ఈ కంచె దగ్గరకు ఒకసారి ఒక వ్యక్తిని తీసుకెళ్లాను. అతను వెంటనే చనిపోయాడు.
నువ్వు కంగారు పడుతున్నావని తెలుస్తోంది. కంగారు పడకు.
ఆమె కాసేపట్లో వెనక్కి తిరిగి రాకపోతే, మీ నగరాన్ని నేలమట్టం చేస్తాం, జాగ్రత్త.
వెళ్లు, మిగతావాళ్లని తీసుకురా.
వెనక్కి వెళ్లి దూరంగా నిలబడండి.
నా చేతిలో తుపాకీ ఉంది. నువ్వే నడుపు.
కనీసం నీ పేరైనా చెబుతావా?
మనమేమైనా స్నేహితులమా?
మీరు ఇక్కడకు వచ్చి చాలా ప్రమాదంలో పడ్డారు.
మేం ఎలాంటి ప్రమాదాన్నయినా ఎదుర్కోగలం, వార్డెన్.
-మన దారిలో ఓ కుర్రాడు ఉన్నాడు! -అతి చేయకు, నాకూ కళ్లున్నాయి.
స్తంభం ఆవైపు ఉంది.
దగ్గరిదారిలో తీసుకెళ్తున్నా. ఇటువైపు కొద్దిమంది మాత్రమే వాచ్ మేన్లు ఉంటారు.
ఏంటది?
ఆపు.
శాల్వార్ హార్డిన్ గురించి కథలా? మామూలుగా అవి ఇక్కడే మొదలవుతాయి.
వార్డెన్ మరియు దెయ్యం,
చెప్పలేని విధంగా కలసిపోయారు.
ధన్యవాదాలు.
వాళ్లు మన రాడార్ నుంచి ఎలా తప్పించుకోగలిగారు?
బహుశా, తక్కువ ఎత్తు నుంచి ఎగురుతూ వచ్చి ఉండవచ్చు,
వాళ్ళ నౌకల గురించి ఏమైనా తెలిసిందా?
తాము స్క్రాపర్లమని చెప్పుకుంటున్నారు. ఓ నావిగేషన్ మాడ్యూల్ కోసం వచ్చామన్నారు.
-అదంతా పచ్చి అబద్ధం. -మనం మహారాజుకు చెప్పవలసిందే.
ఏ అధికారమూ లేకుండా మనం ఏమీ చెయ్యలేం.
అమ్మా. మనం పేరుకు మాత్రమే ఈ స్థావరం వద్ద ఉన్నాం.
వాళ్లు మనల్ని సంప్రదించింది ఎప్పుడు? పదేళ్ల క్రితమా?
వాళ్లు మనల్ని రక్షించరు. మనల్ని మనమే రక్షించుకోవాలి.
ఆగు. చివరి అస్త్రంగా హింసను...
ఆశ్రయించేది అసమర్థులు మాత్రమే. నాకు తెలుసు. అది ఒక ముసలాడి సిద్ధాంతం.
నీకంటే చిన్నవాడిగా ఉన్నప్పుడు నేను గ్రహించిన సత్యం అది.
మనం సాయం కోసం చూడాలా లేక మనంతట మనమే రంగంలోకి దిగాలా? హారి ఎత్తుగడ ఏంటి?
హారి ఇక్కడ లేడమ్మా. మన తంటాలు మనమే పడాలి.
స్నేహితురాలా, స్వాగతం.
మనం సరిగ్గా ఒకరి గురించి ఒకరు తెలుసుకునే సమయంలో నువ్వు సంభాషణ ఆపేశావు.
తలనొప్పా? పళ్లు ఊడిపోతున్నట్టుగా కూడా ఉందా?
ఆ శాపగ్రస్తమైన విషయం ఏమిటి?
మేం టర్మినస్ కు వలస వచ్చినప్పుడు అది ఇక్కడ ఉంది.
అది మా స్కాన్లలో కనిపించలేదు. మీకు కూడా కనిపించలేదనుకుంటా.
మరి నీపై ప్రభావం చూపించట్లేదేం?
టర్మినస్ లో నాకు ఎదురైతే నీ గతి ఇక అంతే అని అనుకో.
కాబట్టి...
ఇప్పుడేం జరుగుతుంది, వార్డెన్?
ఆమె వెనక ఓ చిన్నపాటి సైన్యం ఉంది.
వాళ్ల అడుగులు కొన్ని చాాలా లోతుగా పడ్డాయి.
చిన్న చిన్న అంగలు వేస్తూ నడిచారు. ఏవో భారీ పరికరాలు మోస్తున్నట్టుగా.
వాళ్లు ఇక్కడ ఆశ్రయం ఏర్పరచుకునే పనిలో ఉన్నట్టున్నారు, నాన్నా.
-సరే, మరిప్పుడు ఏం చేస్తావు? -ఏమో మరి.
నాకేం తోస్తే అది చేస్తాను, అలాగే...
ఏమో, ఏమీ ఆలోచించకుండా ముందుకు వెళ్లడమే.
నీకేం తోస్తే అది చేస్తే, నువ్వు నౌకల వరకూ వెళ్లేదానివి కావు.
అవే నిన్ను ఆమె వద్దకు తీసుకెళ్లాయి. ఆమెను ఆపగలిగావు.
నీకు లెక్కలు బాగా వస్తే,
అదృష్టమంటే మాటిమాటికీ దక్కే విషయం కాదని నీకు అర్థమవుతుంది, శాల్వార్.
మీ అమ్మ ఒప్పుకున్నా, ఒప్పుకోకపోయినా,
మేం నీ నాయకత్వంలోనే ముందుకు నడుస్తున్నాం.
జనం నిన్ను వార్డెన్ గా చేయడమనేది ఏదో ప్రమాదవశాత్తూ జరిగింది కాదు.
కాబట్టి మాకు నాయకత్వం వహించు.
మీకు సేవ చేసే భాగ్యం నాకింకా కలగలేదు, మహారాజా. మీకు ఎలా సహాయపడగలను?
నువ్వు కెప్టెన్ ఓబ్రెట్, కదా?
నేను షాడో మాస్టర్ ని, మహారాజా. షాడో మాస్టర్ ఓబ్రెట్ ని.
ఆకారమూ, పనీ రెండు సరిగ్గా సరిపోయాయి.
రాజభవనం పనిమనిషిపై చర్యలు తీసుకోవడానికి ప్రోటోకాల్ ఏమిటి?
ఏ స్థాయి పనిమనిషి, మహారాజా?
-తోటలో పని చేసే పనిమనిషి. -సమస్య ఏంటో తెలుసుకోవచ్చా?
నీకు అది అనవసరం. ఆమె పేరు చెప్పు, చాలు.
కనుక్కుంటాను, మహారాజా. మీకు ఇంకేమైనా కావాలా?
ఇప్పటికి అది చాలు.
కంచెకు ఆవల పన్నెండుమందికి పైగా అనాక్రీయాన్లు ఉండటం నేను చూశాను.
ట్రావిక్, నువ్వు దక్షిణభాగానికి వెళ్లు.
కలిన్, నువ్వు పశ్చిమం వైపు రక్షణ చూడు.
యేట్, నువ్వు తూర్పును చూసుకో. ఆ గుట్ట నుంచి ఎవరైనా ప్రవేశిస్తుంటే కనిపెట్టవచ్చు.
మాకు ఎవరైనా కనిపిస్తే, ఏం చేయాలి?
ఏమీ చేయవద్దు.
వాళ్లను కాల్చవద్దు. వాళ్లతో మాట్లాడవద్దు. వాళ్లను గమనిస్తూ ఉండండి, నాకు చెప్పండి.
-టర్మినస్ పై అనాక్రీయాన్లకు ఏం పని? -ఆమె తన పేరు ఫారా అని చెబుతోంది.
దానికిమించి ఆమె చెబుతున్నదేదీ నమ్మశక్యంగా లేదు.
ఎవరైనా అబద్ధాలు చెబుతున్నారంటే, అది నువ్వు మాత్రమే.
అదీ సంగతి. ఆమె అబద్ధం చెబుతోందో, లేక
నిజం చెప్పడం లేదో నేను చెప్పగలను.
ఆ రెండింటికీ ఏదైనా తేడా ఉందా?
నాదగ్గర ఒక ప్లాన్ ఉంది. కానీ అందుకు నీ సాయం కావాలి.
ఏంటి? నన్ను హింసిస్తారా?
ఇతను సేవకుడు.
ఏం కావాలంటే అది అందిస్తాడు. నా బూట్లు పాడయితే బాగు చేసి ఇస్తాడు.
మావాళ్లు చెప్పిన గడువు ముగిసిపోయిందనుకుంటా.
అసలు ఇక్కడికి ఎందుకొచ్చావు, ఫారా?
ఎదుటివాళ్ల మనసులో ఏముందో చదవగల నేర్పు శాల్వార్ కి ఉంది.
అది ఎంతో అసాధారణమైన విషయం. ఆమె తల్లికి దీని గురించే చెబుతున్నా.
ఆమె నిన్ను నమ్మదు.
నువ్వే నాకు యజమానివని చెప్పావుగా. నిన్ను పొగిడినా తను అబద్ధమనే అనుకుంటుంది.
పునాది స్తంభంపై ఎందుకు కన్నేశారు?
మాకు మాడ్యూల్ కావాలి. ఆ విషయం ఇప్పటికే చెప్పా. అయినా అదే అడుగుతున్నారు.
నిజం ఏమిటో చెప్పేందుకు నీకొక అవకాశం ఇస్తున్నాను.
బొమ్మ.
నువ్వు దేని గురించి వెతుకుతున్నావో నాకు తెలుసు.
మావద్ద అనాక్రీయాన్ విమానాలేం లేవు. భారీ ఆయుధాలూ లేవు. మరి...
చెప్పిందే చెబుతున్నారు.
ఆమెకు వివరంగా చెప్పు.
ఆమె ఏం అడుగుతోందో అది చెప్పేయ్.
నీ యాస అంత భయంకరంగా ఏమీ లేదు.
బహుశా పోర్ట్ సిటీలో ఎవరి దగ్గరో నేర్చుకుని ఉంటావు.
ఆ హల్లులూ అవీను.
నేనొక వ్యాపారిని.
మీవాళ్లతో అప్పుడప్పుడు వ్యాపార లావాదేవీలు చేస్తూ ఉంటాను.
నువ్వు తెస్పిన్ వాడివని నాకనిపిస్తోంది.
నాకు నావిగేషన్ మాడ్యూల్ కావాలి, అంతే.
ఇది మరొక అబద్ధం.
నువ్వు కూడా అనాక్రీయాన్ మాట్లాడగలవా?
ఒక్క పదం కూడా రాదు.
-అయినా నేను అబద్ధమే చెబుతున్నానంటావా? -బొరుసు.
సగం సగం ఛాన్సు మాత్రమే ఉంది.
మళ్లీ బొరుసే. నిజంగా ఎవరు నువ్వు?
ఇరవై ఐదు శాతం మాత్రమే చాన్స్ ఉంది.
మళ్ళీ బొరుసే.
పన్నెండున్నర శాతం మాత్రమే చాన్సుంది. మళ్లీ బొరుసే. ఇక్కడికి ఎందుకొచ్చావు?
మళ్లీ బొరుసు పడింది.
నేను నీకు అవకాశం ఇస్తూనే ఉన్నాను. కానీ పునరావృతమయ్యే అదృష్టం, అదృష్టమే కాదు.
ఎవరు నువ్వు?
మేం స్క్రాపర్లమే. మాడ్యూల్ కోసమే వచ్చా.
మీరు స్క్రాపర్లు కాదు. నావిగేషన్ మాడ్యూల్ అని చెప్పడం తప్పుదారి పట్టించేందుకే...
ఈ చిన్న పిల్లల ఆటలు ఇక ఆపు.
ఈ తెస్పిన్ దొంగ వెధవని నాపైకి ఉసిగొల్పు. నన్ను చావబాదమని చెప్పు!
నీ ఒంటిపై ఆ మచ్చలు...
ఉబ్బెత్తుగా ఉన్న గాయాలు కదా.
నీ ఎడమ కంటికి...
నానో గ్లాస్ పెట్టుకున్నావు.
అనాక్రీయాన్ పై మహారాజు బాంబులు వేయించినప్పుడు నీ కన్ను పోయిందా?
అప్పటికి నీకు ఐదారేళ్లు ఉంటాయేమో కదా?
న్యూట్రాన్ బాంబుల పేలుడు శక్తి తక్కువే, కానీ రేడియో ధార్మికత తీవ్రంగా ఉంటుంది.
పేలుడు జరిగిన వారంలోగా 50 శాతంమంది జనాభా కన్నుమూసి ఉంటారు,
మరో 20 లేక 30 శాతం మంది, ఆ తర్వాత ఏడాదిలోగా మరణించి ఉండవచ్చు.
నీలాంటివాళ్లంతా అనాథలుగా మిగిలిపోయి ఉంటారు, అవునా?
బహుశా మీ అమ్మనూ, నాన్ననూ కూడా కోల్పోయి ఉంటావు.
జీవచ్ఛవంలా మారావు.
లేదంటే కాస్త నెమ్మదిగా.
కాన్సర్ సోకిందా.
మీ అమ్మకు థైరాయిడ్ ఉండి, చనిపోయే సమయంలో ఆమె గొంతు మారిపోయి ఉండవచ్చు.
ఇంకెవరిని కోల్పోయావు? సోదరినా?
సోదరుడినా.
తమ్ముడినా.
ఆమెలో ఒక రకమైన జడత్వం చోటుచేసుకుంది. అది...
లోతు తెలియని బావిలాంటిది. అన్నింటినీ తనలో ఇముడ్చుకుంటుంది.
తను చనిపోవాలనుకుంటోంది.
అందరూ చనిపోవాలనుకుంటోంది. నాకు తెలుస్తోంది ఆ సంగతి.
ఆమె ఏడుస్తూ ఏం అంది, నీకేమైనా అర్థమైందా?
కొంచెం అర్థమైంది. పురాతన అనాక్రీయాన్ భాషలో మాట్లాడింది. అది ఇప్పుడు వాడుకలో లేదు.
తను నోరు జారినట్టు నాకూ అర్థమైంది.
నాకు ఒక పేరు గుర్తుకొస్తోంది. ఆ పేరు లార్కెన్ కయీన్.
ఆంథోర్ బెల్ట్ వివాదంలో,
మహారాజు కోసం అనాక్రీయాన్, తెస్పిస్ బహుమతులు తీసుకువచ్చారు.
మావాళ్లు తీర్థస్నానాలకు చెందిన పుస్తకం తెచ్చారు...
తమ గొప్ప వేటగాడి కోసం అనాక్రీయాన్లు ఒక చక్కటి విల్లును తెచ్చారు.
-ఆ వేటగాడు లార్కెన్ కయీన్. -అంటే?
ఫారా కేవలం చెత్త ఏరుకునేది కాదు.
ఆమె అనాక్రీయాన్ కు చెందిన గొప్ప వేటగత్తె.
ఈ అశాంతికి కారణమెవరు?
సింకర్లు. అజ్ఞాతంలో ఉన్న స్వతంత్ర సమర యోధులు.
77వ లెవల్ వద్ద హీట్ సింక్ కరిగిపోయాక. నక్షత్ర వారధి కూలిపోయాక ఇది సంభవించింది.
ముప్పై అయిదు ఏళ్ల తర్వాత, ఇప్పటికీ దాని దుష్పరిణామాలతో బాధపడుతున్నాం.
సామ్రాజ్యంలోని వ్యాపారాలు పోటీ ప్రాధాన్యతల వల్ల పతనావస్థలో ఉన్నాయి.
పగటి సోదరుడికి నీ మద్దతు అవసరం. నేనేమో ధర్మసభకు మొగ్గు చూపుతున్నా.
ఇది అనివార్యం.
ఒక మనిషికి.
అదృష్టవశాత్తూ, మనం ముగ్గురం ఉన్నాం.
మూడు వైపుల నుంచీ దుర్వార్తలు కూడా వస్తున్నాయి. ఈ విషయం విన్నావా, సోదరా?
ఆర్క్టురస్ సెక్టార్లో కమ్యూనికేషన్ వ్యవస్థ ఒకటి ఆఫ్ లైన్ లోకి వచ్చేసింది.
అవి ఎప్పుడూ ఆఫ్ లైన్లోనే ఉండాలి, తెలిసిందా?
అవి బహుశా మన గాలెక్సీ మొత్తం మీద వేల సంఖ్యలో ఉన్నాయి.
లక్షల సంఖ్యలో.
కానీ సుదూర భాగంలో కమ్యూనికేషన్లను సరిచూసేది ఒకే ఒకటి ఉంది.
ఆ ప్రాముఖ్యతను గుర్తించడంలో నువ్వు విఫలమయ్యావు.
అది టర్మినస్.
హారి సెల్డన్ అనుచరులను రాత్రి సోదరుడు బహిష్కరించిన చోటు అది.
రీచ్. ధర్మ సభ. తిరుగుబాటు...
వీటి మధ్య ఉన్న పోలిక నీకు కనిపించట్లేదా?
చూపించు.
ఈ బలహీన సందర్భాన్ని ఆసరాగా తీసుకొని, ఇతరులూ ఒత్తిడి పెట్టడం ఆరంభిస్తారు.
ఖచ్చితంగా గెలాక్సీలోని ఒక ప్రధాన మతం నుండి ప్రోత్సాహం అందుతుంది.
లేదా ఇక్కడ ట్రాంటార్ లోనే విప్లవం మొలకెత్తవచ్చు
పతనం వేగవంతమవ్వగలదు అంటే, దాని వేగాన్ని తగ్గించే అవకాశం కూడా ఉంటుందా?
ఇక నీ సంగతి చూడు, సోదరా.
మధ్య సింహాసనంపై దర్జాగా, ఆత్మ విశ్వాసంతో కూర్చుని ఉన్నావు.
నేను ఆ చిరునవ్వును అద్దంలో చూస్తూ ప్రాక్టీస్ చేసేవాణ్ని.
చాలు. ఇక ఇది ఎలా పరిసమాప్తమవుతుందో నాకు తెలుసు.
కానీ దాని నుంచి నువ్వు పాఠాలు నేర్చుకున్నావా?
లుమినిజం. ఇప్పుడు సింకర్ల తిరుగుబాటు జరుగుతోంది.
నువ్వు చేయవలసిన పనులను నీకు సెల్డన్ దాదాపు చెప్పాడు.
అతన్ని నువ్వు విస్మరించావు.
ఎందుకంటే అతను డాంబికుడు కాబట్టి.
మీరు కొత్తదనాన్ని అస్సలు అందించడం లేదు.
రక్తం కొత్తది అంతే...
అదే మనస్తత్వం,
అవే ఆలోచనలు.
మీరు మిమ్మల్ని కాపాడుకోలేరు...
కానీ మీ ప్రతిష్ఠని కాపాడుకోగలరు.
హారి సెల్డన్ మరణించి చాలాకాలం అయింది.
అతని ఆశ్రితుడే అతన్ని చంపాడు.
అతను హత్య చేయబడ్డాడు. కానీ ఉద్యమం మాటేమిటి, సోదరా?
అమరవీరులు ప్రజల మనసులో చిరకాలం జీవిస్తారు.
నీకు ధన్యవాదాలు, దౌత్యపరంగా పెద్ద సంక్షోభాన్ని ఎదుర్కొంటున్నాం.
నేనేం చేయాలి, లూయిస్?
నన్ను చంపేసి, ఫారాను పిల్లల వద్దకు వెళ్ళనిద్దామా?
నేను లేకుండా నువ్వు ఆమెను ప్రశ్నించి ఉండాల్సింది కాదు.
అందుకు సంతోషించండి. ఆమె ఎవరో మాకు బాగా తెలుసు.
మనకొక వెసులుబాటు ఉంది. ఆమె అనుచరులతో మనం బేరమాడే వీలు ఉంది.
ఈ అవకాశం నగరంలో హింసను ప్రేరేపిస్తే,
మమ్మల్నందరినీ ఆత్మహత్య చేసుకొమ్మని చెప్పినట్టే.
మొదటి సంక్షోభం నుంచి పునాది గట్టెక్కుతుందని హారి చెప్పాడు కదా?
చెప్పాడు, నిజమే. కానీ, నేను ఇంతకుముందే చెప్పినట్టు, నువ్వు బయటివ్యక్తివి.
-అంటే? -శాల్వార్.
అంటే నువ్వు లెక్కలోకి రావని.
నీకు వాల్ట్ తో సంబంధం ఉంది.
బహుశా అది ముందుగా చెప్పబడలేదు.
జోస్యం చెప్పేటప్పుడు నిన్ను పరిగణనలోకి తీసుకోలేదు.
నేను దేవుడి ప్లాన్ లో భాగం కాదని చెబుతున్నావు కదూ.
నేను అంటున్నది ఏమిటంటే వ్యక్తులను సైకో హిస్టరీ పరిగణనలోకి తీసుకోదని
అంటే, నేను దేవుడి ప్లాన్ ని ధ్వంసం చేశానని అంటున్నావా?
-వెనక్కు తగ్గాల్సిన సమయం ఇది, శాల్వార్. -వెనక్కు తగ్గడమా?
ఊహించనిదేదైనా ఎదురైతే సిద్ధంగా ఉండాలన్నదే
పునాది ప్రధానోద్దేశమని నేను భావించాను.
మరిన్ని ఆయుధాలు ఇమ్మని నేను కోరితే,
అసలు దాడి జరగడానికి అవకాశమే లేదని మీరు కొట్టిపారేశారు.
మరింత శిక్షణ అవసరమని నేనంటే, అక్కర్లేదని అన్నారు.
అందువల్లనే, ఇప్పుడు ఎలాంటి సన్నద్ధతా లేకుండా ఉన్నాం.
నేను బయటివ్యక్తినే కావచ్చు, కానీ ప్లాన్ ని పాడు చేస్తోంది మాత్రం నేను కాదు, లూయిస్.
లూయిస్ పైరీన్, డైరెక్టర్.
ఒక సామ్రాజ్య స్థావరానికి తమ అత్యున్నత ర్యాంక్ అధికారిని అనాక్రీయాన్ మండలి
ఎందుకు పంపించవలసి వచ్చింది?
మీరు ఊహిస్తున్న ప్రళయం అప్పుడే వచ్చేసినట్లు నటిస్తున్నారా?
ఎందుకంటే, నాకు సామ్రాజ్యమన్నదే ఎక్కడా కనిపించట్లేదు.
నాకు కనిపిస్తున్నది విద్యావేత్తలు, కార్మికులు, కొన్ని తుపాకులు మాత్రమే.
మీరు కమ్యూనికేషన్ల వ్యవస్థను నేలకూల్చారు.
కావచ్చు. నిఘా కళ్లను తప్పించుకునేందుకు మేం ప్రైవేటుగా దాన్ని నిర్వహించాలనుకున్నాం.
విచారణ కోసం మహారాజు ఎవరినైనా పంపించే అవకాశం ఉందని మీరు తెలుసుకోవాలి.
లేకపోతే అదే అసలు విషయమా?
మీ మగవాళ్ల కంటే ఆడవాళ్లే తెలివైనవారుగా కనిపిస్తున్నారు.
అనాగరిక రాజ్యాలు బహిష్కరింపబడ్డాయి. మీకు ఇక్కడ పని లేదు.
"అనాగరికులం."
మాపై ఎవరైనా నింద వేయొచ్చు. కానీ నీలాంటివాడు వేయకూడదు.
మనల్ని చావమని ట్రాంటార్ ఇక్కడ వదలిపోయింది. మీ వాళ్లూ, మా వాళ్లూ కూడా.
మనమంతా చనిపోబోతున్నాం. కాస్త ముందూ వెనకగా.
పునాది అంతమయిపోవడం లేదు.
హారి సెల్డన్ మనకు అప్పగించిన పనిని పూర్తి చేసి తీరతాం.
గేలక్సీ అంచున పతనం మొదలవుతుందని కూడా సెల్డన్ ఊహించాడు.
-ఇక్కడి నుంచే. -సామ్రాజ్య భవనాన్ని కాపాడిన
అదే సైన్స్ నక్షత్ర వారధి కూలిపోయినప్పుడు
టర్మినస్ నగరాన్ని రక్షించింది మరి.
నీ శక్తి నిరోధకత అని నువ్వు అనుకుంటున్నావా?
కత్తిని పట్టుకున్నవాడిలాగే కత్తి కూడా ఎంతో పదునైనది.
కలిన్, అక్కడ నీ పరిస్థితి ఎలా ఉంది?
ఇక్కడ చాలామంది ఉన్నారు.
-నాకు సాయంగా మరికొందరు అవసరం. -అది జరిగే పని కాదు.
శాల్వార్ పన్నెండు మంది అంది. నువ్వు చాలా మంది ఉన్నారంటున్నావా?
మన పట్టణాన్ని ఆక్రమించేందుకు కావలసినంతమంది ఉన్నారు వాళ్లు.
మహారాజా.
మనం చర్చించుకున్న విషయం?
ఆమె పేరు అజూరా ఒడీలి. 13 ఏళ్ళ నుండి కోటలో బోటనిస్ట్ గా ఉంది.
చనిపోయిన ఆమె తండ్రి కూడా మన తోటల్లో ఆగ్రోఎకాలజిస్టుగా పనిచేశాడు.
ఆమె తల్లి ఇకెబెనా స్కూలును స్థాపించింది. ఇప్పుడది మూతబడింది.
ఆమెతో ఏదో సమస్య ఉందన్నారు?
సాధారణంగా ఇలాంటి పరిస్థితుల్లో సమస్యల్ని ఎలా పరిష్కరిస్తారు?
లక్ష్యాన్ని చేరుకునే ఏ విధానమైనా పర్వాలేదు. సమస్యల పరిష్కారమే నా పని, మహారాజా.
అజూరా ఒడీలి.
ఒడీలియా లేక ఒడైలీయా?
డీ, మహారాజా.
ఇంతకుముందు నువ్వు నా ఛాంబర్ బయట కనిపించావు.
-అక్కడ ఏం చూశావో చెప్పు. -నేనేం చూడలేదు, మహారాజా.
లేదు. నువ్వేదో చూశావు.
మహారాజు నన్ను చూడాలనుకుంటున్నారని మాత్రమే నాకు తెలుసు.
నేను తలచుకుంటే నిన్ను పనిలోంచి తీసేయగలను,
ఎనభైవ లెవల్ పై హీట్ సింకులను తుడిచే పనిలో పెట్టగలను.
నిన్నేమైనా చేయగలను. దారుణమైన పనులు చేయగలను
నీకు తెలుసు.
మహారాజా, రాత్రి సోదరుడు మిమ్మల్ని రమ్మంటున్నారు.
వస్తున్నానని చెప్పు.
ఈ పూలనన్నింటినీ ఇక్కడి నుంచి తీసెయ్.
నా చాంబర్లోకి వచ్చే వీటి వాసన చిరాకు తెప్పిస్తోంది.
-మహారాజా, ఇవన్నీ మీకెందుకు... -అయిపోయిందిలే. నువ్వు వెళ్లు.
ఉల్వ్స్ బ్రెత్ నొప్పి నివారణకు పనికొస్తుంది.
ఆకులు ఎరుపు చారలతో గోధుమ-ఆకుపచ్చ వర్ణంలో ఉంటాయి.
అవి వాపులను, గాయాలను మాన్పుతాయి...
నీ వైద్య సలహాల కోసం నేను ఇక్కడకు రాలేదు.
ఏది?
ఆకులు పదునుగా ఉన్నాయి.
ఏంటిది?
లూపి స్పిరిటస్.
ఉల్వ్స్ బ్రెత్, మహారాజా. మన ఔషధ తోటలోనిదే.
ఇది బాధానివారిణి. అంతేకాదు, రక్త నాళాలను వెడల్పు చేస్తుంది కూడా.
ఇది విషపూరితమైనదా?
కాదు. ఉల్వ్స్ బ్రెత్ ను టీలోనూ, టింక్చర్లలోనూ వాడతారు.
రక్తనాళాలను ఉత్తేజితం చేసి, నయమయ్యేందుకు...
తిను.
నువ్వు మరికొన్ని గంటల్లో చావకపోతే,
నాకు ఒక కిలోగ్రామ్ పంపు.
అలాగే, మహారాజా.
లేలో ఫుల్హమ్, వెంటనే వెనక్కి తిరిగి ఇంటికి వెళ్లిపో!
వాళ్లు ఇక్కడికి వచ్చేస్తారా?
రాకపోవచ్చు.
అందరూ దయచేసి ఇళ్లకు వెళ్లిపొండి. ఇక్కడ మీకు రక్షణ లేదు. వెళ్లండి. వెళ్లండి.
నువ్వు ఇక్కడికి రావాలి. ఇప్పుడే.
నేను కాస్త బిజీగా ఉన్నాను, యేట్.
తెలుసు, అయినా రమ్మంటున్నాను.
అనాక్రీయాన్ దళాలు తూర్పు, పడమర, దక్షిణం వైపుల నుంచి కమ్ముకొస్తున్నాయి,
బహుశా ఉత్తరం వైపు నుంచి కూడా.
తుపాకీని ఎలా పట్టుకోవాలో తెలుసా, ముసలోడా?
బారెల్ ముందుకు ఉండాలి కదా?
కంచెకు వెలుపల అనాక్రీయాన్లు అనేక ప్రాంతాల్లో ఉన్నట్టు గుర్తించాం.
-నేను పడమరకు వెళ్తాను. -మేం ఉత్తరం వైపుకు.
నేను వెళ్లను. లూయిస్ ఇక్కడ ఏదో ఒకటి చేసే ప్రమాదం ఉంది.
నేను అతన్ని గమనిస్తూ ఉంటాను, ఒట్టు.
సరే.
నేను విన్నది నిజమేనా? అనాక్రీయాన్ల సేనాపతిని పట్టుకున్నావట?
తాగి ఉన్నావా, ముల్లర్?
ఇది గేలక్సీకి చివరి అంచు కదూ? హారి జోస్యం నిజం కాబోతోందన్నమాట.
నువ్వు వదంతుల్ని నమ్ముతున్నావు, ముల్లర్. పట్టుకున్నది ఒక మామూలు దొంగని మాత్రమే.
వాళ్లు దాదాపు ఇక్కడికి వచ్చేశారుగా?
హేయ్, ఒక్క క్షణం ఇలా వస్తావా.
హేయ్!
నిన్నేమీ కొట్టను.
నువ్వెవరివో చెప్పు చాలు.
శాల్.
శాల్. హేయ్, హేయ్. ఏమైంది?
ట్రాంటార్ లో ఉన్న ఇంపీరియల్ లైబ్రరీకి వెళ్లాను.
-అక్కడికి వెళ్లానంటే ఏంటి అర్థం? -తుపాకులు ఉన్న చోటికి.
పైకప్పు చెక్కతో చేసి ఉంది. అక్కడ మార్బుల్ తో చేసిన విగ్రహాలున్నాయి.
అక్కడొక కుర్రాడు కత్తి పట్టుకుని నిలబడి ఉన్నాడు.
నన్ను అనాక్రీయాన్ల వద్దకు తీసుకెళ్లిన కుర్రాడే అతను.
అది వాల్ట్. నాకు తెలుస్తోంది, హ్యూగో. అనాక్రీయాన్ల గురించి, ఈ సంక్షోభం గురించి
అది నాకేదో చెప్పాలనుకుంటోంది.
సరే, విను. ఈ గ్రహంలో నువ్వు ఉండకూడదని నీకు మొదట్నుంచీ చెప్తూనే ఉన్నాను.
కానీ నీ పనితీరు చూస్తుంటే, లోపల ఫారా ఏం చేస్తోందో నువ్వు గ్రహించగలవు...
అది ఎంతో ప్రత్యేకమైన విద్య.
ఇతరులెవరూ అలా చేయలేరు, శాల్.
నాకు నీపై పూర్తిగా నమ్మకం ఉంది.
నీపై నాకు అపారమైన నమ్మకం ఉంది.
మీలో గణిత శాస్త్రవేత్త టివోలి ఎవరు?
మహారాజా. ఈ కాంతి ఎన్నడూ తగ్గకుండా ఉండుగాక.
ఈ కాంతి ఎన్నడూ తగ్గకుండా ఉండుగాక.
-నేనడిగిన ప్రశ్న విన్నారు కదా. -విన్నాను మహారాజా.
కానీ నాకింకా ఫలితాలు అందలేదు.
మిమ్మల్ని ఈ పనిలో రాత్రి సోదరుడు నియమించి ఎన్నేళ్లయింది?
మూడు దశాబ్దాలు అయిందా?
ఫలితం రాబట్టలేకపోతే, మీరు ఆ స్మారక భవనంలో
కూర్చుని ఏం చేస్తున్నట్లు?
ఏం ప్రగతి సాధించారు?
హారి సెల్డన్ చెప్పిన జోస్యం వాస్తవ విరుద్ధమైనదని మేం విశ్వసిస్తున్నాం.
ఎందుకని అలా అంటున్నారు?
సెల్డన్ భవిష్య వాణి వినిపించిన తర్వాత, ఈ 35 ఏళ్లలో,
ఇంపీరియమ్ కుచించుకుపోకుండా, ఎంతో విస్తరించింది...
ఆపు.
సెల్డన్ జోస్యం.
అతని "గణిత విశ్లేషణ" గురించి నాకు వివరించండి.
అవి తన జోస్యాన్ని ప్రజలు నమ్మేలా
సెల్డన్ వేసిన కుయుక్తులు మాత్రమే.
తిరోగమన నమూనాలలో అతను కనుగొన్న ధృవీకరణకు ఎవరి మద్దతూ లేదు.
మరి, ఇటీవల జరుగుతున్న సంఘటనల మాటేమిటి?
ఈ ధర్మసభ? లుమినిజమ్?
అంతా నిరాధారమే. అదంతా సందిగ్ధమైనదీ, మద్దతు లేనిదీను.
ఛాందసత్వానికి తిరిగి వచ్చేవారెవరైనా ఊహించవచ్చు.
సైకో హిస్టరీ అనేది ఒక ముసలివాడి చపలచిత్తమైన సృజన.
అది ఒక ముసలివాడి చపలచిత్తమైన సృజన కాకపోయుంటే, మరేమిటి?
ఇదంతా నిజమయ్యేందుకు గల అవకాశం ఏపాటిది? ప్రతి జోస్యమూ అంతేనా?
తేడా తెలియనంత చిన్నది, మహారాజా.
చిన్నదే తప్ప సున్నా కాదన్నమాట.
అంతేనా?
సున్నా కాదు కదా?
మీరంతా మూర్ఖులే కదా?
వెయ్యిమందికి పైగా గణిత శాస్త్రవేత్తలు,
ఒక వ్యక్తి వేసిన సంఖ్యలను తేల్చలేరా?
అయితే గేలక్సీలో ఎవరూ కూడా చేయగలిగింది ఏమీ లేదా?
అంతేకదా? మీరు నాకిచ్చేది ఇదేగా?
చెప్పు. చెప్పు!
చెప్పు!
ఒక మనిషి మృత్యువుకు సమీపమయ్యే కాలంలో, అతని ఆత్మకథ,
ముగింపుకు దగ్గరవుతున్న వేళ,
తన జీవితానికి అర్ధం ఏమిటో తెలుసుకునేందుకు అతనిలో తాపత్రయం పెరుగుతుంది...
తనకంటే ముందు గతించిన ఇతరుల జీవితాలతో పోల్చి చూసుకునే ప్రయత్నం చేస్తాడు.
నా జీవితానికి అర్థం ఏమిటి? నా నిర్ణయాలన్నీ నావేనా?
లేదంటే అదృశ్య హస్తమేదో నా గమ్యాన్ని నిర్దేశిస్తోందా?
పగటి సోదరా. మమ్మల్ని వదిలి వెళ్లిపోతున్నావా?
నీ గణిత శాస్త్రవేత్తలను నేను కలిశాను.
వాళ్ళ ఫలితాలు వారి వాదనకు ఎంత బలోపేతం చేస్తున్నాయో గమనించదగినది.
నువ్వు ట్రాంటార్ లోనే ఉండి అక్కడే జరిగేవన్నీ గమనించడం మంచిది.
మహరాజా, సార్వత్రిక సామ్రాజ్యం ఏర్పడిన నాటి నుంచీ ఏ ప్రైమరీ క్లియాన్ కూడా
ట్రాంటార్ హృదయాన్ని విడచిపెట్టలేదు.
డెమెర్జల్ చెప్పింది నిజమే.
మనకు ఈ నియమ నిబంధనలు ఉండటానికి ఒక కారణం ఉంది.
ఈ నియమ నిబంధనలే మన ప్రశాంతతకు కారణమని నేను చెప్పగలను.
నాలాగ నువ్వు కూడా మధ్య సింహాసనంపై కూర్చుని,
అనాక్రీయాన్లు, తెస్పిస్ ల గురించి ఏం చేద్దామని చర్చిస్తే,
మన స్పందన ఎలా ఉంటుంది, అప్పుడు నువ్వేమన్నావో గుర్తుందా?
నాకు గుర్తుంది.
ఇంకా అది నిన్ననే జరిగినట్టుగా ఉంది.
అప్పుడు నాకు ఏడేళ్లు.
మన పెద్దన్నయ్య క్షమాభిక్ష పెట్టాలని వాదించారు.
అప్పుడు నువ్వు నావైపు తిరిగి, "ఏమంటావు, కాబోయే వేకువా?" అన్నావు.
నువ్వు క్షమాభిక్షకు వ్యతిరేకమని,
అనాగరిక రాజ్యాలపై బాంబు దాడులు చేయాలన్నది నీ ఆలోచన అనీ నాకు తెలుసు.
కానీ నేను భయపడ్డాను. ఆ మాట పైకి చెప్పలేకపోయాను.
ఇక నేను దేనికీ భయపడను.
మీ అధికారంలోనే నక్షత్ర వారధి కూలిపోయింది. అక్కడి నుంచే తిరుగుబాటు మొదలైంది.
మీరు అధికారంలో ఉన్నప్పుడే అమాయకుల గురించీ, పర్యవసానాల గురించీ
ఆలోచించకుండా రెండు ప్రపంచాలను భస్మీపటలం చేశారు.
మీరు అధికారంలో ఉన్నప్పుడే, హారీ సెల్డన్, ఆయన అనుచరులనూ పారిపోనిచ్చారు.
హడావిడిగా నాకు సామ్రాజ్యాన్ని కట్టబెట్టారు.
అలాంటి పని నేను చేయలేను. నేను అధికారంలో ఉండగా జరగదు.
మన వారసత్వాన్ని నేను రక్షిస్తాను.
సోదరా...
చాలాకాలం క్రితమే చనిపోయిన ఒక మనిషి తాలూకు దెయ్యం మిమ్మల్ని వెంటాడుతోంది.
మనందరినీ, సోదరా.
మీ అధికారం ఇక ముగిసింది.
మీరు ట్రాంటార్ లోనే ఉండి, మీ కారణంగా ఉత్పన్నమైన బాధలను తగ్గిస్తూ ఉండండి
వెళ్లండి.
రాత్రి సోదరుడి వస్తువులన్నింటినీ రాజ భవనంలోకి తీసుకురండి.
ఇకపై సామ్రాజ్యం అకస్మాత్తుగా ఎవరో కట్టబెట్టినది కాబోదు.
నన్ను పిలిచారా, మహారాజా?
సూదూర భాగంలో కమ్యూనికేషన్ వ్యవస్థ పాడైంది.
మీ బృందాన్ని తీసుకెళ్లి, విచారణ ప్రారంభించండి.
ఇప్పుడే బయల్దేరుతాం, మహారాజా.
డార్విన్.
మనం పునాది నుంచి పంపిస్తున్న సమాచారం అప్పుడప్పడు అందట్లేదు.
అక్కడికి కూడా ఒకసారి వెళ్లు.
అలాగే మహారాజుకి తెలియకుండా ఏదీ చేయవద్దని పునాదిని హెచ్చరించండి.
-అది... -ఏమీ బాగోలేదు, కదా?
లూయిస్ ఇక్కడ ఇంఛార్జ్ ఎవరు? నువ్వా లేక నాణేలతో జిమ్మిక్కులు చేసే ఆ వార్డెనా?
ఎందుకంటే విషయాలన్నింటినీ ఆమె క్లిష్టతరం చేస్తున్నట్టు అనిపిస్తోంది.
-అర్థమయ్యేలా చెప్తాను, వేటగత్తె కీయాన్... -గొప్ప వేటకత్తె.
మేం సంక్షోభానికి ఎదుర్కోవడానికి కారణం
నువ్వు మా మహారాజుకు చెందిన వ్యక్తిగత ప్రదేశంలోకి చొరబడటమే.
శాల్వార్ నన్ను ఆ స్తంభం వద్దకు తీసుకెళ్లి, నేను అడిగింది ఇచ్చి ఉంటే,
మేం ఈపాటికే ఈ గ్రహాన్ని వదిలి వెళ్లిపోయేవాళ్లం.
మా సాధారణ నౌక నుంచి మాడ్యూల్ కావాలా?
మీకు అది అక్కర్లేదు కాబట్టి మాకు ఇమ్మనడం లేదు.
మీరు టెర్నినస్ లో చిక్కుబడ్డారు. ఆ విషయం మహారాజుకు స్పష్టంగా తెలుసు.
లూయిస్.
అది మీకెందుకు అవసరం?
మా ప్రజలు సాంకేతికంగా దివాలా తీశారు.
మేం చచ్చిపోతున్నాం, డైరెక్టర్.
మా వాతావరణాన్ని మహారాజు అగ్నికి ఆహుతి చేసినప్పటినుంచీ మా పరిస్థితి అదే.
చేయని నేరానికి మాలో సగంమంది చనిపోయారు.
మీలా కాకుండా, మాకు ఎన్నో నౌకలున్నాయి.
విషపూరితమైన మా ప్రపంచాన్ని వదిలేసి, మరో నక్షత్ర వ్యవస్థని వెదుక్కోగలం.
శూన్యంలో నావిగేట్ చేయగలిగిన వనరులు మా వద్ద ఉన్నప్పుడే అది సాధ్యమవుతుంది.
నీకు సాయపడితే మా మహారాజు మమ్మల్ని నాశనం చేస్తాడు.
మీ సహకారం అవసరం, డైరెక్టర్.
ఎందుకంటే మేం కోల్పోవడానికి ఇక మావద్ద ఏదీ లేదు.
నగరం తగలబడుతూ ఉంటే నువ్వు ఫిడేలు వాయిస్తూ కూర్చోలేవు.
అది బాంబులు కురిపించే సాధనం కాదు కాదా?
కంచెలోకి చొరబడేందుకే అయితే వారి ప్రయత్నం వృథాయే.
ఇవేమీ నిజం కాదు. ఫారా ఇంతకంటే తెలివైనది.
కమ్యూనికేషన్ వ్యవస్థను నాశనం చేశారు, వాళ్లు సర్వసన్నద్ధంగానే వచ్చారు.
వాళ్లు ఏదో పెద్ద ఎత్తుగడే వేశారు. అదేమిటో నాకు అంతుపట్టడం లేదు.
వేర్వేరు నక్షత్రాలకు వెళ్లి సాయం రమ్మని అడిగేందుకు నేను నా నౌకలో బయల్దేరి వెళ్లనా?
వద్దు. నువ్వు కక్ష్యలోకి ప్రవేశించే ముందే నిన్ను ఆకాశంలోనే వాళ్లు కాల్చి చంపేస్తారు.
అవకాశం దొరికినప్పుడు పారిపోలేదేమని తర్వాత బాధపడవు కదా?
నా జీవితంలో ఎన్నో తప్పులు చేశాను, శాల్వార్ హార్డిన్.
నీతోబాటే ఉండటం అలాంటి తప్పుల్లో ఒకటి కాబోదు.
నువ్వు అత్తుత్తమ సేవకుడివి.
వాల్ట్ అనాక్రీయాన్ వాళ్లది కాదు...
అలాగని గ్రహాంతరవాసులది కూడా కాదు.
అది హారితో అనుసంధానమై ఉండాలి.
అది నీకెలా తెలుసు?
నన్ను బ్లాక్ చేసినప్పుడు నాకు కనిపించింది అదే,
హారి లైబ్రరీలోని ట్రాంటార్ పై ఒక కుర్రాడు కత్తి పట్టుకుని నాకు కనిపించాడు.
అది నన్ను దూరంగా చెప్పేందుకు చేసిన హెచ్చరికేమో?
లూయిస్ చెప్పిందే నిజమేమో?
అతను చెప్పినట్టే నేను బయటివ్యక్తినేమో, జులాయిలా తిరుగుతూ, అన్నింటినీ చెడగొడుతూ,
సెల్డన్ ప్లాన్ ని నాశనం చేస్తున్నానేమో?
శాల్వార్, నువ్వు సెల్డన్ ప్లాన్ లో భాగమేమో?
వ్యక్తుల జాతకం ఎప్పుడూ నిగూఢమే.
మీ నగరాన్ని నేలమట్టం చేస్తానన్న నా ప్రతిజ్ఢ గుర్తుంది కదా, వార్డెన్?
కానీ జన సమూహాల కదలికలు,
సంస్కృతుల ఉత్థాన పతనాలు, ఆదర్శాలు, ప్రపంచాలు...
ఈ సమాధానాలను హారీ సెల్డన్ ఎంతో కాలం క్రితమే విడమరచి చెప్పాడు.
ఇదే సరైన సమయం.
ఇక అంతానికి ఆరంభం, ఆ గ్రహం పేరుకు తగ్గట్టుగానే,
టర్మినస్ పై చోటుచేసుకుంది.
ఉపశీర్షికలను అనువదించినది: అలేఖ్య